पाएं अपने शहर की ताज़ा ख़बरें और फ्री ई-पेपरडाउनलोड करें
जैसलमेर। बस यात्रा में महिला यात्रियों का अब खास ख्याल रखा जाएगा। इसमें कोई संदेह नहीं है कि अब महिलाएं अपनी बस यात्रा सुरक्षित ढंग से कर सकेगी। राज्य के परिवहन विभाग ने इसके लिए कारगर प्रयास शुरू कर दिए हैं। परिवहन विभाग जयपुर से नया सर्कुलर जारी किया गया है। यह सर्कुलर जिला परिवहन अधिकारियों को मिल चुका है और जिला स्तर पर सभी बस ऑपरेटर्स को आवश्यक दिशा निर्देश जारी कर दिए हैं। महिलाओं के लिए अलग से सीट आरक्षित रहेगी और उन्हें किसी भी प्रकार की तकलीफ होने पर बस ऑपरेटर को उसे सुरक्षा देनी पड़ेगी।
बसों की परमिट शर्तों में महिला सुरक्षा के नियम:
जानकारी के अनुसार बसों को परमिट देने की शर्तों में विशेष रूप से महिला सुरक्षा के नियम जोड़े गए हैं। इसमें खास तौर पर महिलाओं के लिए अलग से सीटें आरक्षित होनी जरूरी है। आरक्षित सीटों पर पुरुष यात्री नहीं बैठे। बसों में काले शीशे नहीं लगे होने चाहिए, कंडक्टर व खलासी शराबी न हो और उनके व्यवहार की जांच होगी। बस में किसी भी महिला यात्री के साथ कुछ भी वारदात होती है तो उसके वाहन मालिक को जिम्मेदार ठहराया जाएगा। ऐसे में इन सभी नियमों की पालना करना वाहन मालिक के लिए अनिवार्य है।
वर्जन:
बसों की परमिट शर्तो में महिला सुरक्षा के नए नियम जोड़े गए हैं। अब बस ऑपरेटर्स को इन नियमों की पालना करना अनिवार्य होगा उसके बाद ही उन्हें परमिट जारी किया जाएगा। बस में महिला के साथ होने वाली किसी भी प्रकार की घटना के जिम्मेदार बस मालिक होंगे।
अनिल पण्ड्या, डीटीओ, जैसलमेर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva mai_Deva zho_Hant eng_Latn